SL Uradni list Evropske unije L 234/3

SPORAZUM

v obliki izmenjave pisem med Evropsko unijo in Komisijo za ohranitev južnega modroplavutega tuna (CCSBT) glede članstva Unije v razširjeni komisiji Konvencije za ohranitev južnega modroplavutega tuna

Spoštovani,

v čast mi je sklicevati se na Resolucijo o ustanovitvi razširjene komisije in razširjenega znanstvenega odbora (v nadaljnjem besedilu: Resolucija), kakor je bila spremenjena oktobra 2013 na 20. zasedanju CCSBT.

Odstavek 6 Resolucije določa, da lahko vsaka organizacija za regionalno gospodarsko povezovanje, subjekt ali ribolovni subjekt, pod čigar zastavo so plovila kadar koli v predhodnih treh koledarskih letih ujela južnega modroplavutega tuna, izrazi svojo pripravljenost izvršnemu sekretarju navedene komisije, da postane član razširjene komisije in razširjenega znanstvenega odbora. V ta namen bo izvršni sekretar CCSBT v imenu navedene komisije izvedel izmenjavo pisem s predstavnikom takšne organizacije za regionalno gospodarsko povezovanje, subjektom ali ribolovnim subjektom.

V zvezi z odstavkom 8 Resolucije ni sprememb glede upravičenosti EU do 10 ton za leta 2015-2017.

Hvaležen bi vam bil, če bi me obvestili o prejemu tega pisma in potrdili, da to pismo in vaš odgovor predstavljata Sporazum med CCSBT in Evropsko unijo, da slednja postane članica razširjene komisije CCSBT in razširjenega znanstvenega odbora v skladu z določbami iz navedene resolucije.

EU želi potrditi svojo trdno zavezo, da bo še naprej spoštovala določila Konvencije CCSBT in odločitve razširjene komisije.

Ta sporazum se začasno uporablja od dneva, ki sledi dnevu vašega odgovora, dokler Unija ne pošlje uradnega obvestila o zaključku postopkov, potrebnih za njegovo sklenitev.

Sprejmite izraze mojega globokega spoštovanja.

Za Evropsko unijo

Spoštovani,

v čast mi je potrditi prejem vašega pisma z današnjim datumom, v katerem je zapisano:

„V čast mi je sklicevati se na Resolucijo o ustanovitvi razširjene komisije in razširjenega znanstvenega odbora (v nadaljnjem besedilu: Resolucija), kakor je bila spremenjena oktobra 2013 na 20. zasedanju CCSBT. Odstavek 6 Resolucije določa, da lahko vsaka organizacija za regionalno gospodarsko povezovanje, subjekt ali ribolovni subjekt, pod čigar zastavo so plovila kadar koli v predhodnih treh koledarskih letih ujela južnega modroplavutega tuna, izrazi svojo pripravljenost izvršnemu sekretarju navedene komisije, da postane član razširjene komisije in razširjenega znanstvenega odbora. V ta namen bo izvršni sekretar CCSBT v imenu navedene komisije izvedel izmenjavo pisem s predstavnikom takšne organizacije za regionalno gospodarsko povezovanje, subjektom ali ribolovnim subjektom. V zvezi z odstavkom 8 Resolucije ni sprememb glede upravičenosti EU do 10 ton za leta 2015–2017. Hvaležen bi vam bil, če bi me obvestili o prejemu tega pisma in potrdili, da to pismo in Vaš odgovor predstavljata Sporazum med CCSBT in Evropsko unijo, da slednja postane članica razširjene komisije CCSBT in razširjenega znanstvenega odbora v skladu z določbami iz navedene resolucije. EU želi potrditi svojo trdno zavezo, da bo še naprej spoštovala določila Konvencije CCSBT in odločitve razširjene komisije. Ta sporazum se začasno uporablja od dneva, ki sledi dnevu vašega odgovora, dokler Unija ne pošlje uradnega obvestila o zaključku postopkov, potrebnih za njegovo sklenitev.“

V čast mi je potrditi, da vaše pismo in ta odgovor predstavljata Sporazum med CCSBT in Evropsko unijo, da slednja postane članica razširjene komisije CCSBT in razširjenega znanstvenega odbora.

Sprejmite izraze mojega globokega spoštovanja.